iPhone 5SE hedder den nye, lille iPhone

Der har været rygter om, at Apple vil lave en ny udgave af en 4″ iPhone lige siden lanceringen af iPhone 6 sidste år, og i år er de taget til i styrke. Rygterne har tydet på en iPhone 6C til lancering i marts – men de rygter bliver nu udfordret af nye rygter om, at telefonen ikke bliver en 6’er – men faktisk nærmere en meget opgraderet 5’er.

Helt ny indeni

Designet skulle være ret tæt på 5’eren – omend med de mere afrundede kanter fra iPhone 6. Men indeni skulle telefonen blive helt anderledes. Den skulle, ifølge rygterne, indeholde følgende forbedringer:

NFC chip til Apple Pay

Samme 8MP kamera som i iPhone 6

A8 og M8 chips (samme som i iPhone 6)

Bluetooth 4.2 og wifi 802.11AC

Barometer

Live Photos (Som i 6S)

Apple håber formentlig, at den nye telefon vil lokke iPhone 5 og 5S ejere, der ikke vil have en større telefon til at opgradere.

iPhone 5SE skulle, ifølge rygterne, være i produktion nu – klar til en lancering i marts/april i USA – og formentlig maj på disse breddegrader.

iPhone 5SE hedder den nye, lille iPhone